પહેલાં રેલમાર્ગની બહેતરિન સફર કરી શકતાં હતા પણ...દૂધસાગર ગોવાના સંગુમ તાલુકાના મોલ્લેમ ગામ પાસે સ્થિત છે અને ગોવા વન વિભાગના અધિકારક્ષેત્રમાં આવે છે કારણ કે તે ભગવાન મહાવીર વન્યજીવન અભયારણ્યનો એક ભાગ છે. અહીં પ્રાઇવેટ વાહનમાં આવી શકાય છે અથવા તો રેલમાર્ગે. આ વિશાળકાય ઝરણાં સુધી પહોંચવા નજીકનું રેલવે સ્ટેશન કૈસલ રોક સ્ટેશન છે. પરંતુ મારે તમને ખાસ કહેવું છે કે દુધસાગર કોઈ રેલસ્ટોપ નથી કે જ્યાં યાત્રીઓ અને પ્રવાસીઓ પ્લેટફોર્મની ઉમ્મીદ રાખતા હોય. યાત્રીઓએ એક ઊભી સીડી ચડીને રેલવેના ડબ્બાં સુધી પહોંચવું પડે છે. જ્યાં એક-બે મિનિટનું અનિર્ધારિત સ્ટોપ છે. જોકે, હાલમાં જ ભારતીય રેલવેએ દુધસાગર સ્ટોપ પર પ્રવાસીઓને ચઢવા-ઉતરવાની મનાઈ ફરમાવી દીધી છે. સામાન્ય જનતા માટે આ ટ્રેક બંધ કરી દેવામાં આવ્યો છે માત્ર દુધસાગર સરોવર કે જ્યાં ફોલ પડે છે તે યાત્રા જ ખુલ્લી છે.